PR9 วิ่งเกือบ 4% โบรกอัพเป้าใหม่ 23 บ.-ปรับกำไรปี 66 เพิ่มขึ้น
PR9 วิ่งเกือบ 4% ราคาแตะ 19.80 บ. โบรกอัพเป้าใหม่ 23 บ. จากเดิม 22 บ. พร้อมปรับประมาณการกำไรปี 66 เพิ่มขึ้น 2% เป็นแตะ 640 ลบ. รับลูกค้าขยายตัว เปิดวอร์ดเพิ่ม ผู้ป่วยต่างชาติฟื้น
PR9 วิ่งเกือบ 4% โบรกอัพเป้าใหม่ 23 บ. จากเดิม 22 บ. พร้อมปรับประมาณการกำไรปี 66 เพิ่มขึ้น รับลูกค้าขยายตัว เปิดวอร์ดเพิ่ม
3 มี.ค. 2566

ผู้สื่อข่าวรายงานว่า วันนี้ (3 มี.ค.66) ราคาหุ้นบริษัท โรงพยาบาลพระรามเก้า จำกัด (มหาชน) หรือ PR9 ล่าสุด ณ เวลา 11:05 น. อยู่ที่ระดับ 19.80 บาท บวก 0.70 บาท หรือ 3.66% สูงสุดที่ระดับ 20 บาท ต่ำสุดที่ระดับ 19.10 บาท ด้วยมูลค่าซื้อขาย 24.99 ล้านบาท

ทั้งนี้ บล.ดาโอ ระบุในบทวิเคราะห์ ยังคงแนะนำ “ซื้อ” แต่ปรับราคาเป้าหมายขึ้น 23 บาท จากเดิม 22 บาท อิง  PER ปี 66 ที่ 28 เท่า โดยมีมุมมองเป็นบวกจากการประชุมนักวิเคราะห์ (1 มี.ค.) เนื่องจาก 1) ผู้บริหารตั้งเป้ารายได้ปี 66 เติบโต 13% จากการขยายฐานลูกค้าทั้งในประเทศและต่างประเทศ 2) ในช่วงกลางเดือน มี.ค.66 ทางโรงพยาบาลจะเปิดศูนย์ sleep center เพิ่ม และเพิ่มห้องตรวจในการนอนหลับเป็น 2 ห้อง จากเดิม 1 ห้อง และ3) เปิดเตียงเพิ่มอีก 1 ward (ราว 20 เตียง) เพื่อรองรับผู้ป่วยในที่เพิ่มขึ้น
นอกจากนั้นได้ปรับประมาณกำไรสุทธิปี 66 ขึ้น 2% เป็น 640 ล้านบาท เติบโต 13% เมื่อเทียบจากปีก่อน จาก 627 ล้านบาทจากการปรับรายได้เพิ่มขึ้นจาก 1) เปิดศูนย์ sleep center เพิ่มจะสามารถขยายฐานลูกค้าเพิ่มและเป็นที่รู้จักมากขึ้น ซึ่งจะเพิ่มรายได้ให้กับบริษัทและช่วยชดเชยรายได้โควิดที่หายไป 2) การเปิด ward เพิ่มนี้เพื่อให้สามารถรองรับคนไข้ได้มากขึ้น ซึ่งเป็นผลดีต่อโรงพยาบาล เนื่องจากว่ามีจานวนผู้ป่วย IPD เพิ่มขึ้น 3) เพิ่มรายได้ของชาวจีนหลังจากประเทศจีนเปิดประเทศ เนื่องจากโรงพยาบาลตั้งอยู่ในพื้นที่ที่มีคนจีนพานัก (แถวรัชดาภิเษก – พระราม 9) โดยคนจีนเดินทางมารักษาในส่วนของตรวจสุขภาพ, ความงาม และ IVF โดยคาดว่าจะเพิ่มรายได้ให้กับบริษัทราว 5% และ 4) โรงพยาบาลมีการติดต่อกับโรงพยาบาลที่กัมพูชาและลาว โดยจะร่วมมือกันในการส่งต่อเคสมารักษาที่ PR9 ซึ่งจะเป็นปัจจัยบวกให้กับรายได้ที่เติบโตของบริษัทในปี 66
 